《南漪堂》
宋代·沈遘

山绕湖堂寺绕山，平生愿向此中闲。青云白水相浮荡，野客高僧独往还。

少年自嫌轩冕累，因循将恐鬓须斑。南漪最是逍遥地，且挹清波濯愧颜。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。